Source: http://www.cabajcapor.sk/oznamy/vyzva-k-likvidovaniu-vody-z-atmosferickych-zrazok-a-z-topiaceho-sa-snehu-na-vlastnej-nehnutelnosti.html
Timestamp: 2017-10-23 22:31:48+00:00

Document:
VÝZVA k likvidovaniu vody z atmosférických zrážok a z topiaceho sa snehu na vlastnej nehnuteľnosti
každý obyvateľ obce má za povinnosť ochraňovať majetok obce, podieľať sa na zveľaďovaní životného prostredia a napomáhať udržiavať poriadok v obci.) Vlastník veci sa musí zdržať všetkého, čím by nad mieru primeranú pomerom obťažoval iného alebo čím by vážne ohrozoval výkon jeho práv.)
V súvislosti s tým Vás vyzývame, aby ste vhodnými technickými, stavebnými a terénnymi opatreniami:
zabezpečili na vlastnej nehnuteľnosti (stavba pevne spojená so zemou, pozemok, pole, lesná pôda, atď.) likvidáciu vody z atmosférických zrážok, spadnutej na Vašu nehnuteľnosť a strechu stavby;) to isté sa týka aj vody z topiaceho sa snehu;
zamedzili zmývaniu pôdy, zvyškov vegetácie a naplavenín z Vašich nehnuteľností na ďalšie pozemky, vrátane verejných priestranstiev, chodníkov a pozemných komunikácií,
spolupracovali s obcou na vykonávaní preventívnych opatrení na ochranu pred povodňami v katastrálnom území obce, najmä preventívnych opatrení, ktoré podporujú prirodzenú akumuláciu vody v lokalitách na to vhodných, zmenšujú maximálny prietok povodne alebo chránia intravilán pred zaplavením povrchovým odtokom z nehnuteľností, ktorých ste vlastníkmi, správcami alebo užívateľmi.
Upozorňujeme, že nerešpektovanie tejto výzvy je okrem iného porušením Čl. 6 Všeobecne záväzného nariadenia obce č. 6/2016 o verejnom poriadku v obci a právnická osoba alebo fyzická osoba – podnikateľ sa v súvislosti s tým môže dopustiť správneho deliktu, za ktorý obec uloží pokutu do 6 638 €.) Nerešpektovanie tejto výzvy fyzickou osobou je priestupkom.)
Ing. Jozef Ligač
V Cabaji – Čápore, dňa 13. 9. 2016
) podľa § 3 ods. 3 zákona č. 369/1990 Zb. o obecnom zriadení
) podľa § 127 ods. 1 zákona č. 40/1964 Zb. Občiansky zákonník
) podľa § 3 ods. 3 zákona č. 7/2010 Z. z. o ochrane pred povodňami; Čl. 6, písm. q), r) Všeobecne záväzného nariadenia obce č. 6/2016 o verejnom poriadku v obci
) podľa § 26 ods. 3 písm. a) bod. 4 zákona č. 7/2010 Z. z. o ochrane pred povodňami
) podľa § 27b ods. 1 písm. a), b); ods. 2 zákona č. 369/1990 Zb. o obecnom zriadení
) podľa § 46 a § 47 zákona č. 372/1990 Zb. o priestupkoch
ZSE info
4553458

References: Čl. 6
 § 3
 § 127
 § 3
 Čl. 6
 § 26
 § 27
 § 46
 § 47